Ο **Ρομπέρτο Μικελέτι** (Roberto Micheletti Bain, και Μιτσελέτι) ήταν υπηρεσιακός πρόεδρος της Ονδούρας από το 2009 ως το 2010, θέση την οποία ανέλαβε μετά την ανατροπή του νόμιμα εκλεγμένου προέδρου, Μανουέλ Σελάγια, από τον στρατό. Η κυβέρνηση του Μικελέτι δεν αναγνωρίζεται από το σύνολο σχεδόν της Διεθνούς Κοινότητας.

Προφίλ
------

Γεννήθηκε στις 13 Αυγούστου του 1943 στην Λομβαρδία της Ιταλίας. Είναι μέλος του Φιλελεύθερου Κόμματος της Ονδούρας, την ηγεσία του οποίου διεκδίκησε το 2008 χωρίς όμως επιτυχία. Απέτυχε επίσης να λάβει το χρίσμα να είναι υποψήφιος στις προεδρικές εκλογές που θα διεξαχθούν το Νοέμβριο του 2009. Τον Ιανουάριο του 2006 ορκίστηκε πρόεδρος του Κογκρέσου της Ονδούρας. Αν και είναι στο ίδιο κόμμα με τον Μανουέλ Σελάγια διαφώνησε μαζί του για την επικείμενη συνταγματική μεταβολή. Στις 28 Ιουνίου του 2009 έπειτα από πραξικόπημα του στρατού κατά του προέδρου εξελέγη, ως ο επόμενος αντικαταστάτης κατά το σύνταγμα, με ανάταση χεριών από τη βουλή , πρόεδρος της Ονδούρας, με θητεία μέχρι τις 27 Ιανουαρίου του 2010. Ο αντιπρόεδρος Έλβιν Ερνέστο Σάντος είχε παραιτηθεί το Δεκέμβριο του 2008..

### Προσωρινός πρόεδρος

Η διεθνής υποστήριξη για την κυβέρνηση του Μικελέτι ήταν από την αρχή πολύ μικρή. Ελάχιστες χώρες τον αναγνώρισαν ως νόμιμο πρόεδρο, όπως η Ταϊβάν και το Ισραήλ. Ο Οργανισμός Αμερικανικών Κρατών (OAS) κατέστησε σαφές ότι δεν θα αναγνώριζε άλλη κυβέρνηση από εκείνη του εκλεγμένου προέδρου, Μανουέλ Σελάγια. Ο Αμερικανός πρόεδρος Μπαράκ Ομπάμα καταδίκασε τα γεγονότα.

Η κυβέρνηση του Μικελέτι επέβαλε περιορισμούς στα ξένα ΜΜΕ και στις συνταγματικές ελευθερίες. Ο ίδιος ο Μικελέτι αψήφισε την προθεσμία που του δόθηκε από τον Οργανισμό Αμερικανικών Κρατών για να αποκατασταθεί στην προεδρία ο Σελάγια, λέγοντας ότι κάτι τέτοιο θα συνέβαινε μόνο έπειτα από εισβολή ξένων κρατών στην Ονδούρα.  Η ΕΕ ανακάλεσε τους πρεσβευτές της από τη χώρα και οι διεθνείς οικονομικοί οργανισμοί, όπως η Παγκόσμια Τράπεζα διέκοψαν τη χορήγηση οικονομικής βοήθειας προς την Ονδούρα.

Στις 30 Οκτωβρίου του 2009 ο Σελάγια και ο Μιτσελέτι υπέγραψαν συμφωνία για τον τερματισμό της κρίσης. Οι ΗΠΑ εξέφρασαν την ικανοποίησή τους για την εξέλιξη.  Με βάση τη συμφωνία, η οποία ανακοινώθηκε από τον ίδιο τον Σελάγια μία ημέρα πριν,  προβλέπεται μεταξύ άλλων η επιστροφή του Σελάγια στην εξουσία. Τον διαδέχθηκε στο προεδρικό αξίωμα ο Πορφίριο Λόμπο στις 27 Ιανουαρίου 2010.

Παραπομπές
----------

1. ↑  Καθημερινή[*νεκρός σύνδεσμος*], Ανατροπή του προέδρου της Ονδούρας από το στρατό, 28 Ιουνίου 2009.
2. ↑  «'Parlamentari di origine italiana nel mondo'». Αρχειοθετήθηκε από το πρωτότυπο στις 5 Ιουλίου 2009. Ανακτήθηκε στις 29 Ιουνίου 2009.
3. ↑  «elheraldo.hn». Αρχειοθετήθηκε από το πρωτότυπο στις 10 Μαρτίου 2016. Ανακτήθηκε στις 29 Ιουνίου 2009.
4. ↑  Washington Post[*νεκρός σύνδεσμος*]
5. ↑  Ορίστηκε νέος πρόεδρος Αρχειοθετήθηκε 2016-03-05 στο Wayback Machine. άρθρο από την ιστοσελίδα zougla.gr
6. ↑  «Associated Press μέσω Yahoo! news». Αρχειοθετήθηκε από το πρωτότυπο στις 1 Ιουλίου 2009. Ανακτήθηκε στις 1 Ιουλίου 2009.
7. ↑  elheraldo.hn
8. ↑  New York Times
9. ↑
10. ↑  Radio France International, Coup leaders vow president won't be restored, 2 Ιουλίου 2009.
11. ↑  «Εξπρές». Αρχειοθετήθηκε από το πρωτότυπο στις 31 Οκτωβρίου 2009. Ανακτήθηκε στις 30 Οκτωβρίου 2009.
12. ↑  Nooz.gr Αρχειοθετήθηκε 2012-01-11 στο Wayback Machine. Συμφωνία Σελάγια - Μισελέτι στην Ονδούρα, 30 Οκτωβρίου 2009.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 365154387164630970000
* GND: 1172426864

 |

 |